Atar-kitahas

Atar-kitahas (Attar-kitah) – Elamo karalius, valdęs XIV a. pr. m. e., apie 1310–1300 m. pr. m. e.Leick, Gwendolyn (2002). Who’s Who in the Ancient Near East. Routledge, p. 35. ISBN 9781134787951. Jo pirmtakas – vyresnysis brolis Pahir-išanas (valdžia Atar-kitahui atiteko pagal tuometinę sosto paveldėjimo tvarką).W. Hinz. The lost world of Elam, re-creation of a vanished civilization. New York, New York University Press, 1973, p. 112–113. Karaliaus Šilhak-Inšušinako įraše minima, kad Pahir-išano bei Atar-kitaho tėvas buvo Ige-halkis.D. T. Potts (1999). The Archaeology of Elam. Cambridge University Press, p. 205–209.

Atar-kitahas pirmasis po maždaug 500 metų pertraukos titulavosi „Anšano ir Sūzų“ karaliumi. Šitoks titulas įrašytas ant vienos iš dviejų buožių, kurias prancūzų archeologai aptiko Sūzuose, dievo Inšušinako šventykloje. Rastas ir įrašas, kuriame minima, kad Atar-kitahas paėmė grobį ir paslėpė jį šioje šventykloje.

Atar-kitahas susilaukė sūnaus Humban-numenos; sostą iš tėvo jis paveldėjo 1300 m. pr. m. e.

 Šaltiniai 

Kategorija:Elamo valdovai